SPALI ดีด 3% ลุ้นกำไร Q2 สดใส อานิสงส์ยอดโอนเพิ่ม โบรกเคาะเป้า 28 บ.
SPALI ดีด 3% โบรกชี้กำไร Q2 ดีต่อเนื่อง อานิสงส์ยอดโอนคอนโดเพิ่ม คาดทั้งปีกำไร 7.20 พันลบ. แนะนำราคาเป้าหมาย 28 บ.
SPALI ดีด 3% โบรกชี้กำไร Q2 ดีต่อเนื่อง อานิสงส์ยอดโอนคอนโดเพิ่ม คาดทั้งปีกำไร 7.20 พันลบ. แนะนำราคาเป้าหมาย 28 บ.
6 ก.ค. 2565

ผู้สื่อข่าวรายงานว่า วันนี้ (6 ก.ค.65) ราคาหุ้น บริษัท ศุภาลัย จำกัด (มหาชน) หรือ SPALI ณ เวลา 10:49 น. อยู่ที่ระดับ 19 บาท บวก 0.60 บาท หรือ 3.26% สูงสุดที่ระดับ 19 บาท ต่ำสุดที่ระดับ 18.50 บาท ด้วยมูลค่าการซื้อขาย 52.26 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ ว่า ยังคงประมาณการกำไรสุทธิปี 65 ที่ 7.20 พันล้านบาท เพิ่มขึ้น 2% จากงวดเดียวกันของปีก่อน ซึ่งเป็นสถิติสูงสุดใหม่ต่อเนื่องจากปีก่อน สำหรับกำไรไตรมาส 1/65 คิดเป็น 16% จากประมาณการกำไรทั้งปี ส่วนกำไรในช่วงที่เหลือของปีจะมีแนวโน้มดีขึ้นต่อเนื่อง โดยไตรมาส 2/65 จะมีการเร่งโอนคอนโดใหม่ต่อเนื่องที่เริ่มโอนในช่วงปลายไตรมาส 1/65 จำนวน 3 โครงการ และในช่วงปลายไตรมาส 2/65 จะมีการโอนคอนโดใหม่อีก 2 โครงการ
ขณะที่ในช่วงไตรมาส 3/65 จะมีคอนโดใหม่โอนเพิ่มอีก 2 โครงการ ซึ่งจะมีโครงการขนาดใหญ่เริ่มโอน ได้แก่ Supalai Veranda Ramkamhaeng มูลค่าโครงการ 6 พันล้านบาท และทำยอดขายได้แล้วถึง 87% ซึ่งจะช่วยหนุนยอดโอนในไตรมาส 4/65 ได้ดีต่อเนื่องด้วย รวมถึงยอดโอนแนวราบจะยังมีทิศทางที่ดีต่อเนื่องจากแผนการเปิดโครงการใหม่มากขึ้น นอกจากนี้ในช่วงปลายปี 65 จะมีการเร่งซื้อก่อนที่ ธปท.จะยกเลิกผ่อนคลาย LTV ขณะที่ส่วนแบ่งกำไร JV จากออสเตรเลียส่วนใหญ่จะโอนมากในช่วงครึ่งหลังปี 65 โดยทางฝ่ายวิจัยประเมินส่วนแบ่งกำไร JV ในปี 65 อยู่ที่ 585 ล้านบาท เพิ่มขึ้น 10% จากงวดเดียวกันของปีก่อน ทั้งนี้แนะนำราคาเป้าหมาย 28 บาท